Լիլո և Սթիչ
Լիլո և Սթիչ (), Ուոլթ Դիսնեյ ստուդիայի 42-րդ լիամետրաժ անիմացիոն մուլտֆիլմը, թողարկվել է 2002 թվականին։ Առաջին ցուցադրումները տեղի են ունեցել Հյուսիսային Ամերիկայի երկրներում սկսկած հունիսի 21-ից։

Մուլտֆիլմի բյուջեն 80 միլիոն դոլար է, ամբողջ աշխարհում հավաքել է մոտ 273 միլիոն դոլարի շահույթ։

Սյուժե 
Մուլտֆիլմը պատմում է այլմոլորակային Սթիչ արարածի Երկրի վրա հայտնվելու և նրա արկածների մասին, ով մեծամասշտաբ ավերողից վերածվում է քնքուշ և նուրբ արարածի՝ ցանկանալով սիրել և սիրված լինել։

Գլխավոր հերոսներ 
 Սթիչ (Stitch) - այլմոլորակային արարած, ով ստեղծված է ամեն կենդանի բան ոչնչացնելու համար։ Առաջացել է թիվ 626 գենետիկ գիտափորձի արդյունքում։ Նրա սիրելի ըմպելիքը սուրճն է, սիրած գիրքը «Անպետք բադիկն» է, Սթիչը նաև ռոքընռոլի մեծ սիրահար է։
 Լիլո Պելեկաի (Lilo Pelekai) - հիանալի աղջիկ, ով ապրում է Հավայան կղզիներում։ Լիլոն դժվարանում է շփվել իր հասակակիցների հետ։ Նա նույնպես ինչպես Սթիչը ռոքընռոլի սիրահար է, Էլվիս Փրեսլիի երկրպագու, նա նաև սիրում է նկարել։
 Ջամբո Ջուկիբա (Jumbo Jookiba) - գիտնական, բժիշկ, Սթիչի ստեղծողը։ Ուղարկվում է Երկիր Սթիչին բռնելու համար։ 
 գործակալ Պլիկլի (Agent Pleakley) - ուրիշ մոլորակների հետախուզության աշխատակից, ուղարկվում է Ջուկիբայի հետ նրան օգնելու, Սթիչին գտնելու և բռնելու համար։
 Նանի Պելեկաի (Nani Pelekai) - Լիլոյի մեծ քույրը։ Խնամում է նրան, այն ժամանակից, երբ նրանց ծնողները մահացել են։ Վախենում է նրանից, որ Լիլոյին կարող են վերցնել մանկատուն։
 Դևիդ (David) - Նանիի ընկերն է, ով հաճախակի Նանիին, Լիլոին և Սթիչին հրավիրում է լողափ։
 Կոբրա Բաբբլզ (Cobra Bubbles) - ԿՀՎ-ի նախկին գործակալ, ով նախկինում աշխատել է այլմոլորակայինների հետ, այժմ աշխատում է սոցիալական ոլորտում։

Հետաքրքիր փաստեր 
 Մուլտֆիլմում օգտագործվել է Էլվիս Փրեսլիի «Stuck on You», «Suspicious Minds», «Heartbreak Hotel», «Devil in Disguise», «Hound Dog» կատարումները։
 Մուլտֆիլմը ԱՄՆ-ում հավաքել է 145 794 338 դոլլար շահույթ, իսկ Կանադայում՝ 127 349 813 դոլլար շահույթ։
 Մուլտֆիլմի շահույթը կազմում է 273 միլիոն դոլար, որից 35 միլիոնը վաստակվել է առաջին շաբաթվա ընթացքվում։
 Մինչև Լիլո և Սթիչ մուլտֆիլմը ոչ մի մուլտհերոս չէր ապրում Հավայան կղզիներում։

Ծանոթագրություններ

Արտաքին հղումներ 
 «Լիլո և Սթիչ» մուլտֆիլմը allrovi.com կայքում 

Ամերիկյան մուլտֆիլմեր
Ամերիկյան ֆիլմեր
Walt Disney Pictures ֆիլմեր
Ամերիկյան կատակերգական դրամա ֆիլմեր
Ֆիլմեր ընտանիքի մասին